Frīdrihs fon Meijendorfs
Frīdrihs Gotlībs Aleksandrs Kazimirs brīvkungs fon Meijendorfs (vācu: Friedrich Gottlieb Alexander Kasimir Freiherr von Meyendorff; dzimis 1839. gada 3. augustā, miris 1911. gada 22. aprīlī) bija vācbaltiešu muižnieks un politiķis. Vidzemes landmaršals no 1884. līdz 1908. gadam. Dzimis Rankas muižā. No 1854. līdz 1858. gadam mācījās Bērzaines ģimnāzijā. No 1858. līdz 1861. gadam studēja jurisprudenci Tartu Universitātē. No 1861. līdz 1863. gadam studēja Cīrihes Universitātē. Atgriezās Vidzemē, kur darbojās guberņas muižniecības iestādēs.